**Zmluva o dielo**

uzatvorená v zmysle § 536 a nasl. zákona č. 513/1991 Zb. Obchodného zákonníka

**Článok I Zmluvné strany**

**1.1 Objednávateľ**

Názov: Pozemkové spoločenstvo bývalých urbarialistov v Liptovskom Trnovci

Sídlo: Liptovský Trnovec 174, Liptovský Trnovec 031 01

Osoba oprávnená konať: Pavol Vozárik - konateľ (predseda spoločenstva)

Technických:

IČO: 30231604

DIČ: 2020580683

Bankové spojenie: Všeobecná úverová banka, a.s. .

IBAN: SK20 0200 0000 0000 4393 2342

(ďalej len ,,Objednávateľ“)

a

**1.2 Zhotoviteľ**

Názov

Sídlo

Osoba oprávnená konať

IČO:

DIČ:

IČ DPH:

Bankové spojenie:

Spoločnosť zapísaná v Obchodnom registri Okresného súdu .................., odd. .............., vložka číslo.....................

(ďalej len ,,Zhotoviteľ)

(Objednávateľ a Zhotoviteľ sa spoločne ďalej označujú aj ako „Zmluvné strany“ alebo „Zmluvná strana“)

**Článok I**

**Preambula**

Táto Zmluva o dielo sa uzatvára ako výsledok obstarávania v zmysle § 8 ods. 3. zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov. Objednávateľ na obstaranie predmetu tejto zmluvy použil postup obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020,v platnom znení.

**Článok II**

**Predmet zmluvy a miesto plnenia**

* 1. Predmetom zmluvy je záväzok Zhotoviteľa zhotoviť pre Objednávateľa dielo:

Názov celého diela:

„**REKONŠTRUKCIA OBSLUŽNEJ LESNEJ CESTY V LOKALITE TRNOVECKÉ HÁJE VETVY A, B, C**“

(ďalej „**Dielo**“ v príslušnom gramatickom tvare).

* 1. Zhotoviteľ sa zaväzuje vykonať Dielo vo vlastnom mene a na vlastnú zodpovednosť pri dodržaní kvalitatívnych a technických podmienok určených projektom stavby, v súlade s platnými technickými podmienkami a všeobecne záväznými právnymi predpismi, za podmienok dohodnutých v zmluve, riadne a včas zhotovené Dielo odovzdať Objednávateľovi.
  2. Zhotoviteľ je oprávnený vykonávať realizáciu Diela aj prostredníctvom subdodávateľov, pričom Zhotoviteľ zodpovedá za realizáciu Diela, akoby ho realizoval sám.
  3. Zhotoviteľ potvrdzuje, že sa v plnom rozsahu oboznámil s rozsahom a povahou Diela, ktoré má vykonať, že sú mu známe všetky technické, kvalitatívne a iné podmienky nevyhnutné k realizácii Diela a že disponuje takými kapacitami a odbornými znalosťami, ktoré sú na realizáciu Diela nevyhnutné.
  4. V prípade, ak bude na riadne užívanie Diela nevyhnutné akékoľvek právo duševného vlastníctva Zhotoviteľa alebo tretej osoby, Zhotoviteľ zabezpečí, aby Objednávateľ nadobudnutím vlastníctva k Dielu   získal aj všetky oprávnenia a licencie na takéto práva. ~~a~~ Odplata za používanie týchto práv bude zahrnutá v cene Diela.

2.6 Súčasťou predmetu plnenia tejto zmluvy sú aj nižšie uvedené činnosti ak sú relevantné a súvisia so zhotovením a odovzdaním Diela bez ohľadu na ich uvedenie, či neuvedenie v ocenenom výkaze výmer či v projektovej dokumentácii. Ide najmä o tieto:

1. vytýčenie stavby vrátane vytýčenia inžinierskych sietí, geodetické práce;
2. akékoľvek stavebné práce a stavebné výrobky a materiály, ktorých realizácia a zabudovanie vyplynie z vyhotovenej projektovej dokumentácie;
3. dodávky takého materiálu a prác, ktoré nie sú uvedené v projektovej dokumentácií, ale si ich povaha Diela a okolnosti výstavby Diela vyžadujú. Takýmito časťami Diela sú najmä, no nie výlučne, pomocné konštrukcie a prvky (trvalé alebo dočasné), kotevné prvky, konštrukčná výstuž, montážny materiál atď., ak si to povaha Diela vyžaduje;
4. projekt dopravného značenia počas výstavby ;
5. kontrolný a skúšobný plán;
6. inžinierske činnosti súvisiace s určením trvalého aj dočasného dopravného značenia pred jeho dodaním a inštaláciou. To znamená zabezpečiť súhlasné stanoviská k návrhu trvalého a dočasného dopravného značenia od príslušných orgánov štátnej správy a dotknutých organizácií a zabezpečiť vydanie určenia trvalého a dočasného dopravného značenia príslušným orgánom ;
7. vykonanie dopravných opatrení, nevyhnutných na vykonanie Diela;
8. inžiniersko-geologický prieskum;
9. geologický prieskum;
10. stavebno-technický prieskum konštrukcií;
11. informačná tabuľa;
12. pripojovacie poplatky, vyjadrenia správcov sietí k pripojeniu pre účel realizácie stavby;
13. projektová dokumentácia skutočného vyhotovenia stavby;
14. prevádzkový poriadok, plán užívania Diela;
15. zriadenie aj odstránenie staveniska;
16. zabezpečenie prieskumov nevyhnutných pre riadne vykonanie a dokončenie Diela;
17. zabezpečenie a vykonanie všetkých opatrení organizačného a stavebno-technologického charakteru pre riadne vykonanie Diela;
18. ochrana Diela až do jeho odovzdania Objednávateľovi, zabezpečenie bezpečnosti práce a ochrany životného prostredia;
19. zabezpečenie a realizácia všetkých skúšok a revízií týkajúcich sa vykonávaného Diela, ktoré sú nevyhnutné podľa príslušných právnych predpisov a noriem, a/alebo vykonanie ktorých bolo dohodnuté Zmluvnými stranami, vrátane vystavenia protokolov;
20. odvoz, uloženie, likvidácia či iné nakladanie s odpadmi, vzniknutými v súvislosti so zhotovením Diela, v súlade s príslušnými právnymi predpismi, vrátane odovzdania dokladov preukazujúcich spôsob nakladania so vzniknutým odpadom;
21. zabezpečenie podmienok stanovených správcom inžinierskych sietí;
22. vykonávanie denného upratovania Staveniska a priebežné odstraňovanie znečistenia komunikácií;
23. geodetické porealizačné zameranie skutočného vyhotovenia stavby Diela vrátane realizovaných prípojok sieťam;
24. spracovanie a predloženie Objednávateľovi na schválenie plánu organizácie výstavby, príprava kompletných dokumentov a podkladov, vrátane prevádzkových predpisov, návodov k obsluhe a zaškolenie personálu.

**Článok III**

**Termín plnenia**

1. Zhotoviteľ sa zaväzuje, že zrealizuje Dielo v týchto termínoch:

**Začiatok realizácie diela**: vystavením písomnej objednávky objednávateľa, ktorá obsahuje presné označenie Objednávateľa a Zhotoviteľa, špecifikáciu diela, cenu diela alebo spôsob jej určenia.

**Realizácia diela** musí byť realizácia diela ukončená v lehote:

1. **6 kalendárnych mesiacov** od vystavenia písomnej objednávky, teda od začiatku realizácie diela zároveň však
2. realizácia diela musí byť ukončená najneskôr do 15.05.2025, a to bez ohľadu na uplynutie lehoty uvedenej v písm. a)

**Prevzatie staveniska**: najneskôr do **5** pracovných dní od písomnej výzvy objednávateľa.

**Uvoľnenie staveniska**: do **7** pracovných dní po ukončení realizácie prác.

1. Objednávateľ odovzdá pred začatím realizácie Diela Zhotoviteľovi stavenisko formou písomného vzájomne potvrdeného protokolu o odovzdaní a prevzatí staveniska. Zhotoviteľ sa zaväzuje stavenisko od Objednávateľa protokolárne prevziať do 7 dní odo dňa doručenia výzvy na prevzatie staveniska. V prípade ak si stavenisko Zhotoviteľ protokolárne neprevezme, považuje sa stavenisko márnym uplynutím lehoty za odovzdané.
2. Zhotoviteľ je oprávnený požadovať zmenu termínu ukončenia Diela v prípadoch vyššej moci, ktorá znemožňuje riadnu realizáciu Diela alebo jeho časti. Pod pojmom vyššia moc sa rozumejú okolnosti majúce vplyv na Dielo, ktoré nie sú závislé na vôli zmluvných strán a ktoré zmluvné strany nemôžu ovplyvniť, ani ich nemohli pri zachovaní všetkej odbornej starostlivosti predpokladať pri uzatvorení tejto zmluvy - napr. vojna, prírodná katastrofa a pod.

**Článok IV**

**Cena Diela a platobné podmienky**

1. Zhotoviteľ sa podpisom tejto Zmluvy o dielo zaväzuje, že za cenu a v čase, ktoré boli v nej dohodnuté, vykoná na svoje nebezpečenstvo pre Objednávateľa Dielo v Zmluva o dielo špecifikované. Cena Diela odráža všetky podmienky staveniska a situácie, ktoré má Zhotoviteľ pri zachovaní odbornej starostlivosti predvídať.
2. Celková cena Diela je:

Cena bez DPH: ..................... EUR

DPH .... %: ..................... EUR

Cena celkom vrátane DPH: ..................... EUR

Slovom .......................................

1. Cena Diela je nemenná. Zhotoviteľ sa nemôže odvolávať na svoje chyby, opomenutia alebo omyly za účelom navýšenia ceny. Práce, ktoré Zhotoviteľ vykoná odchylne bez príkazu Objednávateľa, nebudú Objednávateľom zaplatené. V cene Diela sú zohľadnené všetky podmienky realizácie Diela.

4.4 Dohodnutá celková cena Diela pokrýva všetky náklady Zhotoviteľa súvisiace s vykonaním Diela, najmä:

1. dodávku všetkého potrebného materiálu (vrátane nákladov na ich prepravu) v zmysle projektovej dokumentácie.
2. prípadne clo;
3. montáž vrátane všetkých pomocných, zabezpečovacích a prípravných prác (napr. vybudovanie a vypratanie miesta vykonania Diela);
4. mzdu a iné náklady vrátane dopravy pracovníkov Zhotoviteľa na miesto vykonania Diela;
5. zabezpečenie odvozu a ekologickej likvidácie odpadu, ktorý vnikol pri realizácii Diela;
6. ďalšie iné náklady vzniknuté v súvislosti s vykonaním Diela.
   1. Zmenu ceny Diela je možné vykonať len na základe písomnej dohody oboch zmluvných strán. Ostatné zmeny ceny Diela nie sú prípustné.
   2. Zmluvné strany sa dohodli, že Objednávateľ bude platiť cenu Diela mesačne na základe faktúr, ktoré vystaví Zhotoviteľ. Podkladom pre vyhotovenie faktúr budú Zhotoviteľom predložené a Objednávateľom odsúhlasené súpisy skutočne vykonaných prác a dodávok za uplynulý mesiac, ktoré budú tvoriť prílohu predmetných faktúr. Súpisy musia byť potvrdené Zhotoviteľom a zástupcom Objednávateľa na stavbe Diela. Skutočne vykonané práce a dodávky budú fakturované podľa jednotkovej ceny uvedenej v ocenenom výkaze výmer. Zhotoviteľ predloží Objednávateľovi na overenie správnosti súpis vykonaných prác a dodávok v dvoch vyhotoveniach. Objednávateľ najneskôr do 5. dní odo dňa doručenia súpisu, súpis vykonaných prác a dodávok buď odsúhlasí alebo vráti na prepracovanie. V prípade, ak Objednávateľ vráti Zhotoviteľovi súpis na prepracovanie, je Zhotoviteľ povinný súpis vykonaných prác a dodávok prepracovať podľa pokynov Objednávateľa. Ak sa Objednávateľ k súpisu v lehote 5 dní nevyjadrí, potom platí, že so súpisom súhlasí.
   3. Zhotoviteľovi vznikne nárok na zaplatenie časti ceny Diela až dňom schválenia súpisu vykonaných prác, ktorý sa preukazuje podpisom oboch zmluvných strán na príslušnom súpise vykonaných prác a dodávok. Príslušná časť ceny Diela je splatná v lehote 30 dní odo dňa doručenia čiastkovej faktúry Objednávateľovi.
   4. Zmluvné strany sa dohodli, že konečná faktúra bude vystavená v lehote 30 dní odo dňa podpisu Protokolu o odovzdaní a prevzatí Diela oboma zmluvnými stranami so splatnosťou 30 dní odo dňa doručenia konečnej faktúry Objednávateľovi. Konečná faktúra musí obsahovať okrem povinných náležitostí daňového dokladu, aj vyúčtovanie celého rozsahu prác na základe schválených súpisov prác a dodávok a započítanie všetkých čiastkových faktúr a platieb zo strany Objednávateľa.
   5. Zmluvné strany sa dohodli, že Objednávateľ má právo zadržať čiastku vo výške 5 % z ceny každej jednotlivej čiastkovej faktúry bez DPH ako tzv. zádržné, a to až do uplynutia lehoty záruky za Dielo. Zádržné slúži na prípadnú úhradu nákladov na odstránenie vád, ktoré Zhotoviteľ včas nezačal odstraňovať alebo ich včas neodstránil, na náhradu škody spôsobenú v dôsledku konania/ nekonania Zhotoviteľa, alebo úhradu akýchkoľvek nárokov Objednávateľa voči Zhotoviteľovi v priamej alebo súvislosti s touto zmluvou. Zmluvné strany sa dohodli, že Objednávateľ je oprávnený uspokojiť si jednostranným zápočtom zo zádržného svoje nároky z vád Diela, nároky na zmluvnú pokutu, náhradu škody, dodatočné náklady, náklady vzniknuté Objednávateľovi v dôsledku odstúpenia od tejto zmluvy, ako aj akékoľvek iné nároky, ktoré Objednávateľovi voči Zhotoviteľovi podľa tejto zmluvy vzniknú. Ak Objednávateľ do uplynutia lehoty záruky za Dielo zádržné nespotrebuje, bude úhrada zádržného resp. jeho nespotrebovanej časti vykonaná na základe výzvy Zhotoviteľa, ktorú zašle po uplynutí poslednej lehoty záruky za Dielo, so splatnosťou 30 dní odo dňa doručenia výzvy Objednávateľovi.
   6. Zhotoviteľ berie na vedomie, že projekt je spolufinancovaný zo štrukturálnych fondov EÚ a ŠR SR a preto sprievodný text faktúry musí obsahovať: názov projektu: STAVEBNÉ ÚPRAVY OBSLUŽNEJ LESNEJ CESTY V LOKALITE TRNOVECKÉ HÁJE A DIELEC a text: **Financované z prostriedkov EPFRV.**

**Článok V**

**Podmienky realizácie Diela**

5.1 Zhotoviteľ je povinný dodržiavať pri plnení tejto Zmluve o dielo všetky súvisiace všeobecne záväzné právne predpisy a technické normy. Zhotoviteľ čestne vyhlasuje, že má všetky potrebné oprávnenia na vykonanie Diela podľa tejto zmluvy.

5.2 Zhotoviteľ je povinný umožniť prístup na stavenisko:

1. Objednávateľovi,
2. stavebnému dozoru,
3. orgánom verejnej správy, vykonávajúcim činnosti v rámci svojich právomocí,
4. inej osobe oprávnenej na to všeobecne záväzným právnym predpisom alebo splnomocnenej Objednávateľom.
   1. Zhotoviteľ je povinný na požiadanie odovzdať Objednávateľovi fotokópie dokladov o odbornej spôsobilosti všetkých osôb, ktoré budú vykonávať Dielo.
   2. Zhotoviteľ je povinný riadne plniť všetky požiadavky predpisov upravujúcich problematiku požiarnej ochrany a  bezpečnosť a ochranu zdravia pri práci (BOZP). Zhotoviteľ zabezpečuje na vlastné náklady koordinátora BOZP. Zhotoviteľ zodpovedá najmä za:
5. vypracovanie podrobného Plánu organizácie výstavby.
6. poverenie koordinátora projektovej dokumentácie v zmysle nariadenia vlády SR č. 396/2006 Z. z. o minimálnych bezpečnostných požiadavkách na stavenisko, ktorý vypracuje v zmysle § 5 ods. 2 písm. b) plán bezpečnosti a ochrany zdravia pri práci a ich odovzdanie Objednávateľovi v lehote do 30 dní od účinnosti tejto Zmluvy.
   1. Zhotoviteľ počas realizovania Diela a odstraňovania prípadných vád na ňom je povinný dodržiavať všetky právne predpisy upravujúce nakladanie s odpadmi, za čo nesie plnú právnu zodpovednosť. Zhotoviteľ je predovšetkým povinný chrániť životné prostredie na stavenisku aj mimo neho pred znečistením, udržiavať na stavenisku a priľahlých komunikáciách určených na dopravu materiálu poriadok a čistotu, odstraňovať odpadky a nečistoty, ktoré vznikli pri vykonávaní jeho práce na vlastné náklady a nesmie vypúšťať alebo dovoliť vypúšťanie akýchkoľvek toxických odpadov alebo látok.
   2. Zhotoviteľ je povinný od dňa prevzatia staveniska viesť stavebný denník o prácach, ktoré vykonáva, a to v jednom origináli a v jednej kópii pre Objednávateľa, resp. stavebný dozor. Do denníka sa zapisujú všetky rozhodujúce skutočnosti, týkajúce sa realizácie práce v zmysle § 46d zákona č. 50/1976 Zb. (Zákon o územnom plánovaní a stavebnom poriadku - stavebný zákon). Stavebný denník sa vedie do doby odovzdania a prevzatia Diela a uchováva sa minimálne do doby uplynutia záručnej doby.
   3. Pri plnení Zmluvy o dielo je Zhotoviteľ povinný riadiť sa písomnými pokynmi Objednávateľa prednostne zapísanými v stavebnom denníku. V prípade, ak sú pokyny Objednávateľa nevhodné, Zhotoviteľ na túto skutočnosť upozorní Objednávateľa zápisom v stavebnom denníku. Zhotoviteľ nezodpovedá za prípadné škody spôsobené nevhodnými pokynmi Objednávateľa.
   4. Zhotoviteľ sa zaväzuje, že akúkoľvek preukázanú škodu spôsobenú pri realizácii Diela, alebo v príčinnej súvislosti s realizáciou Diela odstráni tým spôsobom, že vec uvedie do pôvodného stavu na vlastné náklady, alebo ak to z povahy veci nie je možné, nahradí spôsobenú škodu bez zbytočného odkladu Objednávateľovi v peniazoch. O spôsobe odstránenia škody písomne rozhodne Objednávateľ.
   5. Zhotoviteľ použije pre Dielo len výrobky, ktoré majú také vlastnosti, aby počas predpokladanej existencie stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia. Za týmto účelom materiály, stavebné diely a výrobky zabezpečované Zhotoviteľom musia byť dokladované certifikátmi v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov a tie materiály, ktoré tieto doklady nebudú mať, resp. nebudú zodpovedať Zmluve o dielo a požadovaným skúškam, musí Zhotoviteľ na vlastné náklady odstrániť a nahradiť bezchybnými. Takto vzniknuté škody znáša Zhotoviteľ. Objednávateľ môže stanoviť termín na odstránenie chýb primeraný ich rozsahu. V prípade, ak Zhotoviteľ škody na vlastné náklady neodstráni a nenahradí materiály, stavebné diely alebo výrobky bezchybnými, ide o podstatné porušenie tejto zmluvy.
   6. Zhotoviteľ sa zaväzuje vyhotovovať a archivovať podrobnú fotodokumentáciu o priebehu vykonávania Diela, najmä všetkých zakrývaných častí Diela. Na požiadanie Objednávateľa sa Zhotoviteľ zaväzuje sprístupniť Objednávateľovi fotodokumentáciu a umožniť Objednávateľovi vyhotovenie kópií fotodokumentácie, pričom najneskôr v rámci fakturovania túto fotodokumentáciu doručí Objednávateľovi.
   7. Zhotoviteľ a Objednávateľ sa dohodli, že minimálne v 30-dňovom intervale sa uskutoční vyhodnocovanie postupu realizácie stavby podľa Zmluvy o dielo a jej príloh, za účasti štatutárnych zástupcov Objednávateľa a Zhotoviteľa, resp. nimi poverených osôb a za účasti stavebného dozoru. Zvolanie stretnutí za účelom vyhodnocovania postupu realizácie stavby zabezpečí Objednávateľ.
   8. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho stavebnej činnosti ako aj ním zavinené znečistenie verejnej komunikácie a verejného priestranstva. Objednávateľ má právo vykonať kontrolu priebežného vypratania staveniska.
   9. Vybúrané hmoty a prípadný obalový materiál z predmetu Diela budú priebežne odvážané, aby neprimerane nezaťažovali životné prostredie a netvorili prekážku v cestnej premávke k likvidácii/zhodnoteniu. Viď ods. 5.6.
   10. Zhotoviteľ na svoje náklady zabezpečí vlastné riadenie postupu prác na stavenisku a stráženie staveniska Diela. Zhotoviteľ zodpovedá za akúkoľvek stratu alebo poškodenie Diela, materiálov alebo technologického zariadenia, ktoré sú predmetom tejto Zmluva o dielo, alebo za stratu alebo poškodenie majetku nachádzajúceho sa na stavenisku, za úmrtie alebo zranenie akejkoľvek osoby nachádzajúcej sa na stavenisku počas realizácie Diela.
   11. Zhotoviteľ sa zaväzuje vyzvať Objednávateľa a stavebný dozor na kontrolu všetkých prác, ktoré majú byť zakryté, alebo sa stanú neprístupnými minimálne 48 hodín vopred nahlásením oprávnenému zástupcovi Objednávateľa a zápisom v stavebnom denníku. K zabudovaným materiálom zároveň vyhotoví fotodokumentáciu a doloží požadované skúšky a atesty. Ak sa Objednávateľ alebo stavebný dozor nedostaví a nevykoná kontrolu týchto prác, bude Zhotoviteľ pokračovať v prácach. Ak Objednávateľ bude dodatočne požadovať odkrytie týchto prác, je Zhotoviteľ povinný toto odkrytie vykonať. Ak sa zistí, že tieto práce neboli riadne vykonané, dodatočné odkrytie bude vykonané na náklady Zhotoviteľa, v opačnom prípade na náklady Objednávateľa. Zhotoviteľ bude predkladať Objednávateľovi atesty a certifikáty akosti materiálov a výrobkov podľa zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
   12. Zhotoviteľ sa zaväzuje vykonávať práce na Diele v čase od 07.00 hod do 18.00 hod. aj počas dní pracovného voľna (soboty, nedele, okrem dní pracovného voľna z dôvodu sviatkov) tak, aby nedošlo k ohrozeniu termínu ukončenia realizácie Diela.
   13. Zmluvné strany sú povinné vždy písomne informovať druhú stranu o všetkých zisteniach a skutočnostiach, ktoré by mohli mať vplyv na realizáciu Diela.
   14. Nevykonanie kontroly realizácie Diela zo strany Objednávateľa nezbavuje Zhotoviteľa zodpovednosti za vady Diela.
   15. Zhotoviteľ sa zaväzuje podľa pokynov Objednávateľa na viditeľnom mieste označiť stavenisko Diela od začiatku prác dočasnou informačnou tabuľou a pred dokončením Diela označiť stavbu stálou informačnou tabuľou oznamujúcou, že Dielo je spolufinancované z Prostriedkov rozvoja vidieka. Dočasnú aj stálu informačnú tabuľu dodá Objednávateľ.
   16. Zhotoviteľ sa zaväzuje použiť pri realizácii Diela iba materiály, výrobky a zariadenia 1. akostnej triedy v súlade s odsúhlaseným realizačným projektom, právoplatným stavebným povolením, v ním stanovenej kvalite, druhu a množstve. Bez predchádzajúceho písomného súhlasu Objednávateľa nie je Zhotoviteľ oprávnený použiť na realizáciu Diela, iné materiály a výrobky než uvedené v projektovej dokumentácii a ocenenom výkaze výmer. Porušenie povinností podľa tohto odseku sa považuje za podstatné porušenie Zmluvy o dielo.
   17. Zhotoviteľ sa zoznámil s podmienkami na stavenisku, s polohou a rozsahom existujúcich inžinierskych sietí, s príjazdom a prístupom na stavenisko, so zásobovaním, s dodávkou energií a ďalšími okolnosťami, ktoré by mohli ovplyvniť organizáciu výstavby, termín dokončenia stavby, akosť stavebných prác, cenu stavby a spôsob realizácie stavby. Zhotoviteľ musí kedykoľvek zabezpečiť prejazd automobilov s právom prednostnej jazdy.

**Článok VI**

**Sankcie**

* 1. Zmluvné strany sa dohodli, že ak Zhotoviteľ poruší povinnosť stanovenú v článku IV. odsek 4. 1 tejto zmluvy, *t.j. dostane sa do omeškania s dokončením a odovzdaním Diela*, má Objednávateľ právo uplatniť si voči Zhotoviteľovi nárok na zaplatenie zmluvnej pokuty vo výške 0,05% z celkovej ceny Diela, za každý, aj začatý deň omeškania.
  2. Zmluvné strany sa dohodli, že ak Zhotoviteľ poruší povinnosť stanovenú v článku IV. 4. 2 tejto zmluvy*, t.j. nevykoná Dielo riadne, a teda sa dostane do omeškania s vykonaním Diela v kvalite, rozsahu a podmienok podľa tejto zmluvy a technickej dokumentácie*, má Objednávateľ právo uplatniť si voči Zhotoviteľovi nárok na zaplatenie zmluvnej pokuty vo výške 0,05% z celkovej ceny Diela, za každý, aj začatý deň omeškania.
  3. Zmluvné strany sa dohodli, že ak Zhotoviteľ poruší povinnosť stanovenú v článku VII. odsek 7.11, *t.j. neodstráni vady a nedorobky Diela v dohodnutom termíne, a teda sa dostane do omeškania s odstránením vád a/alebo nedorobkov včas*, má Objednávateľ právo uplatniť si voči Zhotoviteľovi nárok na zaplatenie zmluvnej pokuty vo výške 0,05% z celkovej ceny Diela, za každý, aj začatý deň omeškania.
  4. Zmluvné strany prehlasujú, že takto dohodnuté výšky zmluvných pokút považujú za primerané. Zmluvné strany sa zároveň dohodli, že Objednávateľ má popri nároku na zmluvnú pokutu podľa tohto článku, právo požadovať aj náhradu celej škody, ktorá Objednávateľovi vznikla porušením povinnosti/í Zhotoviteľa.

**Článok VII**

**Záručná doba a zodpovednosť za vady Diela**

* 1. Dielo má vady, ak vykonanie Diela nezodpovedá výsledku určenému v Zmluve o dielo. Zhotoviteľ zodpovedá Objednávateľovi za vady:
  2. ktoré má Dielo v čase jeho odovzdania Objednávateľovi (t.j. od podpísania Protokolu o odovzdaní a prevzatí Diela ako celku obidvomi zmluvnými stranami, z ktorého je zrejmé, že Objednávateľ Dielo preberá ako riadne ukončené);
  3. ktoré sa stanú zjavnými po odovzdaní Diela Objednávateľovi, ak ide o vady, ktoré sú spôsobené porušením jeho povinností alebo na ktoré sa vzťahuje záruka.
  4. Zmluvné strany sa dohodli, že Zhotoviteľ preberá na seba záväzok, že Dielo vrátane jeho príslušenstva bude počas záručnej doby slúžiť na obvyklý účel amať vlastnosti dohodnuté v tejto zmluve.
  5. Záručná doba na Dielo, resp. jeho príslušnú časť je 60 (*slovom: šesťdesiat*) mesiacov a začína plynúť odo dňa podpísania protokolu o odovzdaní a prevzatí Diela obidvomi zmluvnými stranami.
  6. Nároky zo zodpovednosti za vady Diela sa riadia príslušnými ustanoveniami Obchodného zákonníka, ak nie je v  Zmluve o dielo uvedené inak.
  7. Zmluvné strany sa dohodli, že pre účely tejto zmluvy platí nevyvrátiteľná domnienka, že vykonaním Diela s vadami *(bez ohľadu na charakter a kvantitu vád*) je Zmluva o dielo porušená podstatným spôsobom. Uvedená domnienka platí rovnako v prípade omeškania zhotoviteľa s vykonaním Diela alebo jeho časti. Zhotoviteľ berie na vedomie, že vykonanie Diela riadne a včas má pre Objednávateľa zásadný hospodársky význam, a preto objednávateľ nemá záujem na vadnom alebo oneskorenom vykonaní Diela, resp. jeho časti.
  8. Objednávateľ je povinný prezrieť si predmet Diela alebo zariadiť jeho prehliadku, najneskôr   
     do 1 *(slovom: jedného)* mesiaca od odovzdania predmetu Diela, resp. jeho časti.
  9. Objednávateľ je povinný písomne oznámiť Zhotoviteľovi vady Diela:

1. bez zbytočného odkladu po tom, čo ich zistí,
2. bez zbytočného odkladu po tom, čo ich mal zistiť pri vynaložení odbornej starostlivosti pri prehliadke uskutočnenej podľa odseku 7.6 tohto článku;
3. bez zbytočného odkladu po tom, čo mohli byť zistené neskôr pri vynaložení odbornej starostlivosti, najneskôr však do 5 rokov od odovzdania predmetu Diela, resp. jeho časti Objednávateľovi. Pri vadách, na ktoré sa vzťahuje záruka, platí namiesto tejto lehoty záručná doba.
   1. Zmluvné strany sa dohodli, že Objednávateľ je oprávnený zvoliť ako nárok z vád Diela:
4. náhradu závadnej časti Diela za nezávadnú,
5. odstránenie závad opravou, ak sú závady opraviteľné,
6. zľavu z ceny Diela,
7. odstúpenie od zmluvy,
8. náhradu nákladov vynaložených v súvislosti s odstránením vád *(v prípade, ak vady Diela odstráni samotný Objednávateľ, resp. ním určená tretia osoba, výška náhrady nákladov podľa tohto bodu sa určí spôsobom uvedeným v odseku 7.12. tohto článku).*
   1. Zmluvné strany sa dohodli, že Objednávateľ je povinný uplatniť nárok z vád v písomnom oznámení vád podľa odseku 7.7 tohto článku alebo najneskôr do jedného mesiaca po ich zistení.
   2. Zmluvné strany sa dohodli, že pokiaľ ide o výpočet zľavy z ceny Diela, výška zľavy z ceny Diela bude zodpovedať priemernej sume nákladov potrebných na odstránenie príslušných/ej vád/vady, pričom priemerná suma nákladov podľa predchádzajúcej vety sa vypočíta ako aritmetický priemer odplát, ktoré budú tretie osoby požadovať za odstránenie príslušných/ej vád/y. Podkladom pre výpočet aritmetického priemeru odplát podľa predchádzajúcej vety budú 2 cenové ponuky predložené tretími osobami, ktoré je oprávnený ľubovoľne určiť Objednávateľ.
   3. Zmluvné strany sa dohodli, že v prípade, ak si Objednávateľ zvolí ako nárok z vád Diela odstránenie vady Diela opravou Zhotoviteľom, je Zhotoviteľ povinný vady Diela bezplatne odstrániť. Zmluvné strany sa dohodli, že Zhotoviteľ je povinný začať s odstraňovaním vád Diela najneskôr do 7 *(slovom: siedmych)* pracovných dní od doručenia oznámenia o uplatnení nároku z vád Diela Zhotoviteľovi; v prípade, ak vady Diela predstavujú havarijný stav, je Zhotoviteľ povinný začať s odstraňovaním vád do 3 *(slovom: troch)* dní od doručenia oznámenia o uplatnení nároku z vád Diela Zhotoviteľovi. Zmluvné strany sa dohodli, že vady Diela predstavujú havarijný stav vždy, keď to určí Objednávateľ v písomnom oznámení o uplatnení nároku z vád Diela. Zmluvné strany sa dohodli, že Zhotoviteľ je povinný odstrániť vady Diela v lehote určenej Objednávateľom v oznámení o uplatnení nároku na odstránenie vady Diela, pričom predmetná lehota plynie odo dňa doručenia oznámenia o uplatnení nároku na odstránenie vady Diela.
   4. Zmluvné strany sa dohodli, že v prípade, ak Zhotoviteľ nezačne s odstraňovaním vytýkaných/ej vád/y v lehote uvedenej v  odseku 7.11 tohto článku, platí nevyvrátiteľná domnienka, že Zhotoviteľ vady neodstráni a Objednávateľ je oprávnený odstrániť vady *(sám alebo prostredníctvom tretej osoby, ktorú je oprávnený ľubovoľne zvoliť Objednávateľ*) na náklady Zhotoviteľa. Zmluvné strany sa dohodli, že v prípade, ak Objednávateľ pristúpi k odstraňovaniu vady prostredníctvom tretej osoby, náklady ktoré je Zhotoviteľ povinný nahradiť Objednávateľovi, zodpovedajú sume, ktorú tretia osoba od Objednávateľa za odstránenie vád požaduje, t.j. sume fakturovanej/požadovanej Objednávateľovi treťou osobou.
   5. V prípade, ak Zhotoviteľ vady neodstráni v lehote uvedenej v odseku 7.11 tohto článku, je Objednávateľ oprávnený odstrániť vady alebo ich neodstránenú časť (*sám alebo prostredníctvom tretej osoby, ktorú je oprávnený ľubovoľne zvoliť Objednávateľ*) na náklady Zhotoviteľa. Výška nákladov, ktoré je v takom prípade Zhotoviteľ povinný uhradiť Objednávateľovi sa vypočíta spôsobom uvedeným v  odseku 7.12 tohto článku.
   6. Zmluvné strany sa dohodli, že vady sa považujú za odstránené až podpísaním protokolu o odstránení vád obidvomi zmluvnými stranami.

**Článok VIII**

**Zánik zmluvy**

* 1. Zmluva zaniká splnením všetkých povinností, ktoré zmluvným stranám z tejto zmluvy vyplývajú.
  2. K ukončeniu tejto zmluvy môže dôjsť na základe písomnej dohody zmluvných strán.
  3. Ak dôjde k zániku zmluvy odstúpením zo strany Objednávateľa alebo Zhotoviteľa, alebo iným spôsobom než splnením, okrem písomnej dohody podľa predchádzajúceho odseku 8.2 tohto článku, má Zhotoviteľ nárok na zaplatenie toho, o čo sa Objednávateľ vykonaním Diela, resp. jeho časti, obohatil. Zmluvné strany sa dohodli, že rozsah obohatenia musí byť určený znaleckým posudkom znalca z odboru stavebníctvo, ktorého určí Objednávateľ. Náklady na vyhotovenie znaleckého posudku znášajú obe zmluvné strany rovným Dielom. Zmluvné stany sa zároveň dohodli, že pri určení výšky obohatenia Objednávateľa sa nebude vychádzať z hodnoty nákladov, ktoré Zhotoviteľ pri vykonaní Diela reálne vynaložil a na výšku obohatenia nebude mať vplyv ani zvýšenie hodnoty stavby v dôsledku iných okolností, nespočívajúcich v činnosti Zhotoviteľa pri vykonaní Diela, napr. plynutie času, zmena situácie na trhu s nehnuteľnosťami a pod.
  4. Zmluvné strany sa vzhľadom na predchádzajúci odsek tohto článku dohodli na vylúčení aplikácie ust. § 544 Obchodného zákonníka a ust. § 548 ods.2 Obchodného zákonníka. Súčasne sa zmluvné strany dohodli, že v prípade odstúpenia od zmluvy, strany nemajú nárok na vrátenie si vzájomných protiplnení.

**Článok IX.**

**Využitie subdodávateľov**

9.1. Zhotoviteľ predkladá v prílohe č. 4 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.

9.2 Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods.1 písm. b) ZVO, ako aj povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a až do splnenia tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.

**Článok X.**

**Všeobecné a záverečné ustanovenia**

* 1. Zmluvné strany prehlasujú, že majú plnú spôsobilosť k právnym úkonom a svoju vôľu uzavrieť túto zmluvu prejavili slobodne, vážne, určite a zrozumiteľne, žiaden z jej účastníkov nekonal v tiesni, omyle, ani za nápadne nevýhodných podmienok.
  2. Na ostatné, touto zmluvou neupravené vzťahy, sa primerane použijú príslušné ustanovenia zákona č. 513/1991 Zb. (*Obchodného zákonníka*).
  3. Zmluva je vyhotovená v 4 /štyroch/ rovnopisoch, z toho dva si ponechá Zhotoviteľ a dva Objednávateľ.
  4. Túto zmluvu je možné meniť alebo zrušiť len formou písomných dodatkov, odsúhlasených obidvomi zmluvnými stranami.
  5. Ak sa stane niektorá časť tejto Zmluvy o dielo neplatnou, nemá to vplyv na platnosť celej uzavretej zmluvy.
  6. Zmluvné strany sa dohodli, že prílohy uvedené v tejto Zmluve o dielo sú jej neoddeliteľnou súčasťou už pri jej podpise a tvoria s ňou technickú jednotu.
  7. Písomnosti možno doručovať aj elektronickými prostriedkami. Elektronickými prostriedkami je Objednávateľ oprávnený doručovať Zhotoviteľovi napríklad pokyny k vykonaniu Diela, odstránenie vád/nedostatkov, podľa tejto Zmluvy o dielo, a to na nasledovný e-mail Zhotoviteľa **urbartrnovec@alconet.sk** . Pri doručovaní písomností prostredníctvom elektronických prostriedkov, sa písomnosť považuje za doručenú momentom, keď zmluvná strana - odosielateľ prijme správu o tom, že takáto písomnosť bola doručená druhej zmluvnej strane – príjemcovi alebo sa považuje za doručenú nasledujúcim dňom po dni jej odoslania, aj keď ju adresát neprečítal, podľa toho ktorá z týchto skutočností nastala skôr.
  8. Zmluvné strany sa dohodli, že akékoľvek písomnosti týkajúce sa skončenia trvania Zmluvy o dielo budú doručované len prostredníctvom pošty, osobne alebo prostredníctvom kuriéra.
  9. V prípade, ak bude druhej zmluvnej strane doručovaná akákoľvek písomnosť, doručuje sa táto na adresu, ktorá je uvedená v úvode tejto zmluvy. Zmena adresy niektorou zo zmluvných strán musí byť druhej strane oznámená písomne, pričom na oznámení  musia byť úradne osvedčené podpisy oprávnených zástupcov zmluvnej strany, ktorá adresu mení, inak sa na zmenu neprihliada. Zmluvné strany sa dohodli, že v prípade, ak sa písomnosť vráti nedoručená, účinky doručenia nastávajú dňom vrátenia zásielky zmluvnej strane, ktorá zásielku doručuje (písomnosť sa považuje za doručenú).
  10. Zmluvné strany prehlasujú, že sa aktívne podieľali na tvorbe obsahu tejto zmluvy a mohli jej obsah individuálne ovplyvniť.
  11. Zmluvné strany prehlasujú, že si text tejto Zmluvy o dielo dôsledne prečítali, porozumeli jej obsahu a právnym účinkom z nej vyplývajúcim. Nepodpísali Zmluvu o dielo v núdzi ani za nápadne nevýhodných podmienok. Podpisujúce osoby sú oprávnené k podpisu tejto zmluvy a na znak súhlasu ju vlastnoručne podpísali. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni zverejnenia v Centrálnom registri zmlúv.
  12. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a  dodávateľ je povinný poskytnúť súčinnosť v plnej miere.

V .................... , dňa V Liptovskom Trnovci, dňa

Za Zhotoviteľa Za Objednávateľa:

................................................ ............................................